Museo Arqueolóxico Nacional de España

O **Museo Arqueológico Nacional** (nome oficial) está situado na rúa Serrano, no chamado Palacio de Bibliotecas e Museos, que comparte coa Biblioteca Nacional, e á beira da Praza de Colón en Madrid (España).

Entre outras federacións e entidades, o museo forma parte da Federación Internacional da Medalla de Arte (FIDEM).
[miniatura|225px|[Dama de Elx.]]

## Historia 
Fundouse en 1867 por Real Decreto de Isabel II. A súa creación estivo motivada pola necesidade de dispor dun museo onde, do mesmo xeito que nos restantes países europeos, puidesen conservarse, clasificar e expor os materiais arqueolóxicos, etnográficos, de artes decorativas e numismáticas que reuniran os monarcas españois na Real Biblioteca, no Real Gabinete de Historia Natural e noutras institucións.

### Directores 
Desde 1999 o director é designado polo ministerio a cargo de asuntos culturais (no 2007, é o Ministerio de Cultura), a proposta do director xeral de Belas Artes e Bens Culturais.

;Directores

### O edificio 
miniatura|300px|Praza de Colón.
A primeira sede foi provisoria: un antigo palacete da rúa de Embaixadores chamado o Casino da Raíña, que pertencera a Isabel de Bragança, esposa de Fernando VII.

En 1895, os seus fondos foron trasladados definitivamente ao *Palacio de Biblioteca e Museos*.

O edificio ocupaba os terreos dunha antiga leira coñecida como a *horta de San Filipe Neri*. Empezouse a construír en 1866 sobre os planos de Francisco Jareño e Alarcón, pero as obras non concluíron ata 1892, baixo a dirección de Antonio Ruiz de Salces. O edificio, de estilo neoclásico, é de planta rectangular, con catro grandes patios interiores. A fachada que dá á rúa de Serrano presenta unha portada con columnas dóricas na entrada e unha columnata xónica da balconada no piso superior. No xardín de acceso atópase a reprodución da cova de Altamira.

## Fondos 
[miniatura|[Dama de Baza.]]
Contaba no ano 2003 con 34 salas que abarcaban 22 períodos da cultura e historia de España. Nel pódense atopar obras tan importantes como:

* A Dama de Elx
* A Dama de Baza
* A Dama de Galera
* A Dama de Ibiza
* O Sacerdote de Cádiz
* O Tesouro de Guarrazar
* O ábaco neperiano
* Monumento funerario de Pozo Moro
* Mosaicos romanos
* Sepulcro de Constanza de Castela.

Ademais, conta cunha reprodución do teito dos polícromos da cova de Altamira no xardín exterior, cuxo orixinal atópase en Santillana del Mar (Cantabria).

### Pezas galegas no museo 
Galicia ten unha presenza significativa no patrimonio que se conserva no museo.
* Dúas das catro columnas do altar maior de San Paio de Antealtares, s. XII.
* Bartolomeu e Santiago o Menor do Coro do mestre Mateu, s. XII.
* Escultura masculina togada, s. I a.C., A Ponte Puñide, Gonzar, O Pino.
* Varios torques e aros.
* Diadema de Moñes. Un fragmento; hai outro no Instituto de Valencia de Don Juan de Madrid e outro no museo de Saint-Germain-en–Laye de París.
* Lápida xudía da tumba de Seti, s. X-XI. A Coruña.
* Parteluz do Cristo Salvador de Santiago de Vigo, s. XII.
* Placas de arqueta en porta de sagrario, s. VIII, Convento de Santa Clara, Santiago de Compostela.
* Modio da Ponte Puñide, s. III-IV.
* Relevo Bautismo de Cristo por San Xoán Bautista, s. XII, Montefaro, Ares.
* Espada da Idade de Bronce, s. III e I a.C., Nogueira de Ramuín.
* Puñal, s. VI-II a.C., Mondoñedo.

## Notas 
::O contido deste artigo incorpora material dunha entrada da Enciclopedia Libre Universal, publicada en castelán baixo a licenza GFDL.

## Véxase tamén 
### Outros artigos 
* Lista de museos numismáticos
* Incautación de moedas do Museo Arqueolóxico Nacional de España
### Ligazóns externas 
* Páxina web do Museo Arqueolóxico Nacional
* As xoias galegas do Museo Arqueolóxico Nacional Consello da Cultura Galega.